ค่ะ คือว่าช่วงนี้อารมณ์ผิดแปลกไปจากปกติค่ะ มีอารมณ์โกรธง่าย ฉุนเฉียว แต่บางทีก็รู้สึกเศร้าเวลาโกรธจะตีขาตัวเองค่ะ มีอาการเครียดจากครอบครัวและผลสอบ และนอกจากนี้ยังมีอาการ เบื่อ กังวลใจและไม่สบายใจตลอดเวลาค่ะ ไม่เคยคิดจะฆ่าตัวตายด้วย อยากทราบว่าสามารถเป็นอะไรได้มั้ยคะ ไม่โอเคกับตัวเองตอนนี้มากๆค่ะ อารมณ์รุนแรงกว่าปกติเกินไป
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้นแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ